S-382/2019

Mál þetta, sem dómtekið var 29. maí sl., er höfðað með ákæru, útgefinni af lögreglustjóranum á höfuðborgarsvæðinu 30. apríl 2019, á hendur R-x-x B-x-x, kt. 000000-0000, [...], Reykjavík, fyrir þjófnaði, með því að hafa:

1. Sunnudaginn 17. apríl 2016, í verslun Elko, Skeifunni 7 í Reykjavík, stolið hátalara af gerðinni JBL, að verðmæti 23.995 krónur.

2. Þriðjudaginn 19. apríl 2016, í verslun Elko, Skeifunni 7 í Reykjavík, stolið hátalara af gerðinni JBL, að verðmæti 23.995 krónur.

3. Laugardaginn 1. apríl 2017, í verslun Elko, Fiskislóð 15 í Reykjavík, stolið hátalara af gerðinni JBL, að verðmæti 21.995 krónur.

Teljast brot þessi varða við 1. mgr. 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...] og er í máli þessu sakfelldur fyrir þjófnað í þrjú skipti á tímabilinu 17. apríl 2016 til 1. apríl 2017. Samkvæmt framlögðu sakavottorði, dagsettu 26. apríl 2019, gekkst ákærði undir greiðslu sektar fyrir þjófnað með sátt hjá embætti lögreglustjórans á höfuðborgarsvæðinu hinn 6. júní 2016. Þá var ákærði dæmdur í 30 daga fangelsi, skilorðsbundið til tveggja ára, einnig fyrir þjófnað, með dómi Héraðsdóms Reykjavíkur hinn 1. nóvember 2017. Nú síðast var ákærði sakfelldur, einnig fyrir þjófnað, með dómi Héraðsdóms Vesturlands hinn 29. mars sl. en ekki gerð sérstök refsing.

Brot ákærða samkvæmt 1. og 2. tölulið ákæru voru framin fyrir gerð framangreindrar lögreglustjórasáttar hinn 6. júní 2016 og brot ákærða samkvæmt 3. tölulið ákæru áður en dómur Héraðsdóms Reykjavíkur féll hinn 1. nóvember 2017. Verður ákærða því nú dæmdur hegningarauki í samræmi við 78. gr. almennra hegningarlaga nr. 19/1940.

Ákærði hefur svo sem fyrr greinir greiðlega játað brot sín og verður það virt honum til refsimildunar. Með hliðsjón af sakarefni þessa máls og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 30 daga en fresta skal fullnustu refsingarinnar og falli hún niður að liðnum tveimur árum frá birtingu dóms þessa að haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði greiði málsvarnarþóknun skipaðs verjanda síns, bæði fyrir dómi og á rannsóknarstigi málsins, S-kvk-ef Ý-kvk-ef J-kvk-ef lögmanns, 172.360 krónur, að meðtöldum virðisaukaskatti.

Engan sakarkostnað leiddi af meðferð málsins.

Af hálfu ákæruvaldsins flutti málið H-kk-nf G-kk-nf saksóknarfulltrúi fyrir hönd S-kvk-ef H. B-kvk-ef saksóknarfulltrúa.

Þ-kvk-nf L-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, R-x-x B-x-x, sæti fangelsi í 30 daga en fresta skal fullnustu refsingarinnar og falli hún niður að liðnum tveimur árum frá birtingu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði greiði málsvarnarþóknun skipaðs verjanda síns, bæði fyrir dómi og á rannsóknarstigi málsins, S-kvk-ef Ý-kvk-ef J-kvk-ef lögmanns, 172.360 krónur.

Þ-kvk-nf L-kvk-nf